偈六十九首  其四四
作者：釋道寧
朝代：宋

paragraphs: 縱橫問答有來由，緣木求魚卒未休。
若妙旨尋知見會，還同撥火覓浮漚。
諸佛子，著眼看。
嚴霜曉露，徹骨清寒。
匝地普天，通同實際。
休問得皮得髓，徒誇見淺見深。
從來一道恩冤，何以自家退屈。
山僧對此，忍俊不禁。
閒引少林無孔笛，爲君吹起小陽春。
滿眼覷不見，滿耳聽不聞。
一堂風冷淡，千古意分明。